สวัสดีครับ ผมมีปัญหาเกี่ยวกับอาการผิวแห้งและมีลอกบริเวณปลายอวัยวะเพศ ทั้งที่ไม่ได้มีเพศสัมพันธ์ เวลาอาบน้ำทำความสะอาดด้วยสบู่แล้วล้างออกจะมีอาการแสบ และยังมีอีก1อาการคือเวลามีเพศสัมพันธ์จะมีรอยแตกบริเวณร่องหยักของอวัยวะเพศ1-2รอย พอมีเพศสัมพันธ์จะมีอาการแสบ 1-2วันจะหายไปเอง เวลาอาบน้ำทำความสะอาดจะมีอาการแสบเหมือนกัน
สวัสดีค่ะ อาการผิวแห้งและลอกที่บริเวณอวัยวะเพศชายนั้น อาจจะเกิดมาจากการเสียดสีบ่อยๆเช่นใส่เสื้อผ้าที่รัดหรืออับชื้น การติดเชื้อราที่เยื่อบุอวัยวะเพศ การมีโรคติดต่อทางเพศสัมพันธ์ที่ทำให้มีการระคายเคืองหรือมีตุ่ม/ผื่นที่อวัยวะเพศต่างๆเช่น หนองใน แผลริมอ่อน ซิฟิลิซ หูด เริมอวัยวะเพศ ผิวแห้งหรือระคายเคืองจากการถูล้างบ่อย การใช้สารที่ก่อให้เกิดการระคายเคือง ผื่นแพ้ผิวหนังจากการสัมผัสสารที่แพ้เช่นสบู่ที่ใช้บริเวณอวัยวะเพศ เป็นต้นดังนั้นแนะนำงดการมีเพศสัมพันธ์ ไม่ไปเกาหรือแกะบริเวณที่มีอาการ ใส่เสื้อผ้าระบายอากาศได้ดีไม่อับชื้น หลีกเลี่ยงการใช้น้ำสบู่ไปก่อน ให้ใช้น้ำเปล่าสะอาดล้างเบาๆภายนอกเท่านั้นและควรไปพบแพทย์หากปรับพฤติกรรมแล้วยังไม่ดีขึ้น มีอาการเจ็บแสบมาก มีตุ่มขึ้นที่อวัยวะเพศ มีตุ่มหนอง หรือปัสสาวะแสบขัดร่วมด้วย เพราะอาจเป็นโรคติดต่อทางเพศสัมพันธ์ที่ควรได้ยาฆ่าเชื้ออย่างเหมาะสมต่อไป